***ELŐTERJESZTÉS SORSZÁMA: 2.***

***MELLÉKLET: 1 db***

***TÁRGY: Javaslat a Szekszárdi Roma Nemzetiségi Önkormányzat saját bevételeinek és adósságot keletkeztető ügyleteinek költségvetési évet követő három évre várható összegének jóváhagyására***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***SORON KÖVETKEZŐ ÜLÉSÉRE***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***Szántóné Karl Rita pénzügyi osztályvezető***  ***Tarnóy Adrienn költségvetési és pénzügyi ügyintéző***  ***Szántóné Karl Rita pénzügyi osztályvezető*** |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Holczer Mónika igazgatóságvezető**

*Terjedelem: 1+ 2 oldal*

**Tisztelt Képviselő-testület!**

Az államháztartásról szóló 2011. évi CXCV. törvény 29/A. §-ában foglaltak szerint a helyi önkormányzatok, a nemzetiségi önkormányzatok, illetve a társulások középtávú tervezési kötelezettsége egyrészt a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) szerinti saját bevételek és adósságot keletkeztető ügyletek jóváhagyása, másrészt a három évre szóló költségvetési keretek főbb csoportonkénti jóváhagyása.

Az államháztartásról szóló 2011. évi CXCV. törvény (továbbiakban: Áht.) 29/A. § rögzíti, hogy a helyi önkormányzat, a nemzetiségi önkormányzat és a társulás évente, legkésőbb a költségvetési rendelet elfogadásáig határozatban állapítja meg:

1. *a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és*
2. *a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.*

Az adósságot keletkeztető ügyletek esetében a Gst. 8. § (2) bekezdése, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet (továbbiakban: Kormányrendelet) előírásai alapján kell eljárni.

A Kormányrendelet szerint saját bevételnek minősül:

* a helyi adóból és a települési adóból származó bevétel,
* az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,
* az osztalékok, a koncessziós díj és a hozambevétel,
* a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,
* bírság-, pótlék- és díjbevétel, valamint
* a kezesség- illetve garanciavállalással kapcsolatos megtérülés.

Az adósságot keletkeztető ügyleteket és azok értékének fogalmát a törvény határozza meg.

Az adósságot keletkeztető ügyletek engedélyezése – meghatározott kivételekkel – a Kormány hatáskörébe tartozik. A kivételeket a Gst. 10. § (3) bekezdése tartalmazza. Az önkormányzatoknak adósság keletkeztetési szándékukról e határozat alapján tájékoztatási kötelezettségük áll fenn a Kormány felé.

A mellékletből megállapítható, hogy a Szekszárdi Roma Nemzetiségi Önkormányzat a 2024. évben saját bevételt, illetve adósságot keletkeztető ügyletet nem tervez.

Kérem a Tisztelt Képviselő-testületet az előterjesztés alapján a határozati javaslat elfogadására.

**Szekszárd, 2024. január 31.**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**...../2024. (..) határozata**

***a Szekszárdi Roma Nemzetiségi Önkormányzat saját bevételeinek és adósságot keletkeztető ügyleteinek költségvetési évet követő három évre várható összegének jóváhagyásáról***

A Szekszárdi Roma Nemzetiségi Önkormányzat Képviselő-testülete a Szekszárdi Roma Nemzetiségi Önkormányzat saját bevételeinek és adósságot keletkeztető ügyleteinek 2024. költségvetési évet követő három évre várható összegét a határozat melléklete szerint hagyja jóvá.

**Határidő: 2024. február 15.**

**Felelős: ifj. Kovács György elnök**